Soliq hisoboti yangi shakllar bilan to‘ldiriladi

DSQ «O‘zbekiston Respublikasi Davlat soliq qo‘mitasining 28.01.2020 yildagi 2020-03-son «Soliq hisobotining shakllarini tasdiqlash to‘g‘risida»gi qaroriga qo‘shimchalar kiritish haqida»gi qarori loyihasini muhokama qilish uchun e'lon qildi. Hujjat 2021 yil 1 yanvardan kuchga kirishi kerak.

 

Qaror loyihasida soliq va boshqa hisobotlarning ayrim shakllarini tasdiqlash nazarda tutilgan.

 

Norma’ning yozishicha, 7-«Yuridik shaxslarning mol-mulkiga solinadigan soliq bo‘yicha soliq hisobotining shakllari» ilovasi yana bitta shakl – «Mol-mulk solig‘i to‘lovchi yuridik shaxslarning asosiy vositalari to‘g‘risida ma'lumot» bilan to‘ldiriladi.

 

Bundan tashqari, hisobotning amaldagi shakllari 13-«Moliyaviy hisobotning xalqaro standartlariga o‘tgan yuridik shaxslarning soliqlarini hisoblab chiqish uchun zarur bo‘lgan ko‘rsatkichlar bo‘yicha soliq hisoboti shakllari» ilovasi bilan to‘ldiriladi.

 

13-ilovaga quyidagilar kiradi:
Ushbu shakllar Moliyaviy hisobotning xalqaro standartlariga o‘tgan soliq to‘lovchilar tomonidan har chorak yakuni bo‘yicha hisobot choragidan keyingi oyning 25-sanasigacha, yil yakunlari bo‘yicha hisobot yilidan keyingi yilning 1 martidan kechiktirmay soliq hisobida turgan joydagi soliq organiga taqdim etiladi.

 

Ushbu qarorning kuchga kirishi Prezidentning 24.02.2020 yildagi «Moliyaviy hisobotning xalqaro standartlariga o‘tish bo‘yicha qo‘shimcha chora-tadbirlar to‘g‘risida»gi PQ-4611-son qarorini ijro etishda muhim qadam bo‘ladi.

 

Loyiha o‘zgartirilishi, unga qo‘shimchalar kiritilishi yoki rad etilishi mumkin.